Ronald Colman

Ronald Colman (Richmond, 1891ko otsailaren 9a - Santa Barbara, 1958ko maiatzaren 19a) aktore ingelesa izan zen.

 Biografia 
Richmonden, Surreyn, jaio zen, lau seme-alabetan bigarrena . Eskolako sasoitik ezagun egin zitzaion antzerkirako zaletasuna. Cambridgeko unibertsitatean ingeniaritza ikasteko saioa egin zuen, baina aitaren bat-bateko heriotzak ez zion ikasketak amaitzen utzi, diru kontuak gorabehera.

Antzerki munduan afizionatu ibili zen hainbat urtetan. Londresko British Steamship Company delakoan ikasle aritu eta gutxira , Eskoziar Erregimentuan eman zuen izena , Lehen Mundu Gerran parte hartzeko. Claude Rains, Herbert Marshall edo Basil Rathbone aktoreak ere halatsu ibili ziren eta Colmanen lagun bihurtu ziren. 1914an hanka batean zauritu zuten, eta bi urte geroxeago erretiroa hartu zuen.

1916 eta 1922 bitartean antzerkian jardun zuen, eta aktore ezagun bilakatu zen, bai Ingalaterran, bai Ameriketako Estatu Batuetan. Zineman eginiko lehen lanak ere aldi horretakoak dira. Henry King zinema-zuzendariak New Yorken ikusi zuen taula gainean eta The White Sister 1923ko filmerako deitu zuen, Lillian Gish ezagunaren parean lan egiteko. Arrakasta handiko lana izan zen. Colmanen itxura ederrak, antzezteko moduak eta sasoiko agertzeak (espezialistek gutxitan ordezkatzen zuten arriskua zekarten eszenetan), aktore erakargarri bihurtu zuten. Zinema mututik soinudunerako jauzia inongo trabarik gabe gainditu zuen, izan ere Colmanek ahots dotorea zuen.

1930ean bi izendapen jaso zituen gizonezko aktore onenaren Oscar sarietarako: Condemned eta Bulldog Drummond. Jarraiko urteetan film garrantzitsu askotan aritu zen: Raffles, The Masquerader, Clive of India, A Tale of Two Cities (1935), Under Two Flags, Zendako presoa (1937), Lost Horizon (1937), If I Were King (1938), eta The Talk of the Town (1942), besteak beste. 1947ko Oscar saria jaso zuen A Double Life filmean eginiko lanagatik.

Ronald Colman 1958ko maiatzaren 19an hil egin zen birikietako gaitz batek jota, 67 urte zituela.

 Filmografia 
Taula honetan ikus daitezke film bakoitzaren zuzendaria, enpresa ekoizlea eta beste izenburuak (gaztelaniaz, frantsesez):
UrteaFilmaZuzendariaEkoizleaIzenburuak (es,fr)1917The Live WireGeorge Dewhurst --1920A Son of DavidHay Plumb --1923The White SisterHenry KingInspiration Pictures1924RomolaHenry King --1924Her Night of RomanceSidney Franklin -- 1924The Eternal CityGeorge FitzmauriceSamuel Goldwyn Productions 1925A Thief in ParadiseGeorge FitzmauriceSamuel Goldwyn Productions1925Stella DallasHenry KingSamuel Goldwyn Productions1925Lady Windermere's FanErnst LubitschWarner Bros.1925His Supreme MomentGeorge FitzmauriceSamuel Goldwyn Productions1925The Dark AngelGeorge FitzmauriceSamuel Goldwyn Productions1925The Sporting VenusMarshall Neilan --1926KikiClarence Brown --1926The Winning of Barbara WorthHenry KingThe Samuel Goldwyn Company1926Beau GesteHerbert BrenonFamous Players-Lasky Corporation1927The Night of LoveGeorge FitzmauriceSamuel Goldwyn Productions1927The Magic FlameHenry KingSamuel Goldwyn Productions1928Two LoversFred NibloSamuel Goldwyn Productions1929The RescueHerbert BrenonSamuel Goldwyn Productions1929CondemnedWesley RugglesSamuel Goldwyn Productions 1929Bulldog DrummondF. Richard JonesSamuel Goldwyn Productions1930RafflesGeorge FitzmauriceSamuel Goldwyn Productions1930The Devil to Pay!George FitzmauriceSamuel Goldwyn Studio1931The Unholy GardenGeorge Fitzmaurice -- 1931ArrowsmithJohn FordSamuel Goldwyn Productions1932CynaraKing Vidor --1933The MasqueraderRichard WallaceSamuel Goldwyn Productions1934Bulldog Drummond Strikes BackRoy Del Ruth20th Century Studios 1935The Man Who Broke the Bank at Monte CarloStephen Roberts20th Century Studios 1935Clive of IndiaRyszard Bolesławski20th Century Studios 1935A Tale of Two CitiesJack ConwayMetro-Goldwyn-Mayer 1936Under Two FlagsFrank Lloyd20th Century Studios 1937Lost HorizonFrank CapraColumbia Pictures 1937Cafe MetropoleEdward H. Griffith -- 1937The Prisoner of ZendaJohn CromwellSelznick International Pictures 1938If I Were KingFrank LloydParamount Pictures 1939The Light That FailedWilliam Augustus WellmanParamount Pictures 1940Lucky PartnersLewis MilestoneRKO Pictures 1941My Life with CarolineLewis MilestoneRKO Pictures1942The Talk of the TownGeorge StevensColumbia Pictures1942Random HarvestMervyn LeRoyMetro-Goldwyn-Mayer 1944KismetWilliam DieterleMetro-Goldwyn-Mayer1947A Double LifeGeorge CukorUniversal Pictures 1947The Late George ApleyJoseph L. Mankiewicz --1950Champagne for CaesarRichard Whorf --1956Around the World in 80 DaysMichael Anderson -- 1957The Story of MankindIrwin Allen -- 1964MGM's Big Parade of ComedyRobert Youngson --1988The Making of a Legend: Gone with the WindDavid Hinton --
 Erreferentziak 

 Parker, John, editor, Who's Who in the Theatre, 10th edition revised, London, 1947, p. 437.

 Kanpo loturak 

 Ronald Colmanen argazkiak

Kategoria:Surrey konderriko jendea
Kategoria:Ingalaterrako aktoreak
Kategoria:Gizonezko aktore onenaren Oscar sariaren irabazleak
Kategoria:Drama gizonezko aktore onenaren Urrezko Globo saridunak (zinea)
Kategoria:Lehen Mundu Gerrako Britainiar Armadako pertsonala